**สรุปการขับเคลื่อนการใช้หลักสูตรแกนกลางการศึกษาขั้นพื้นฐาน พุทธศักราช 2551**

**เพื่อพัฒนาสมรรถนะผู้เรียน ผ่านกระบวนการจัดการเรียนรู้ (Active Learning)**

**โรงเรียนบ้านกล้วยจอหอ สังกัดสำนักงานเขตพื้นที่การศึกษานครราชสีมา เขต 1 จังหวัดนครราชสีมา**

1. **แผนการดำเนินการขับเคลื่อน Active Learning**

| **ที่** | **รายละเอียดกิจกรรม** | **ระยะเวลาดำเนินการ** | **ผู้รับผิดชอบ** |
| --- | --- | --- | --- |
| **Plan** |
| 1 | ครูผู้สอนดำเนินการวิเคราะห์หลักสูตรฐาน สมรรถนะในรายวิชาที่ตนเองสอน และ วิเคราะห์ผู้เรียนรายบุคคล | 17-20 พฤษภาคม 2565 | คณะครูโรงเรียนบ้านกล้วยจอหอ |
| **Do** |
| 2 | ครูแกนนำดำเนินการจัดประชุมคณะครู เพื่อ ขยายองค์ความรู้สู่ครูในโรงเรียน ในชั่วโมง PLC ตามประเด็นดังต่อไปนี้ 1. การนำหลักสูตรสู่การพัฒนาสมรรถนะผู้เรียน 2. การกำหนดเป้าหมายการจัดการเรียนรู้ 3. การออกแบบแผนการจัดการเรียนรู้ Active Learning 4. การวัดและประเมินผลที่มุ่งพัฒนาสมรรถนะ ของผู้เรียน | 25 พฤษภาคม 2565 | นายเอกฉันท์ โชติฉันท์นางบุหงา พูลเฉลิมนางจรรยวรรธน์ วงศ์มณีนางสาวกัญญาภา ภูวิชัย |
| 3 | จัดทำกำหนดการนิเทศการสอน แบบนิเทศการ สอน และคำสั่งแต่งตั้งคณะกรรมการนิเทศการ จัดการเรียนรู้ของครุผู้สอนแต่ละคน | 6 มิถุนายน 2565 | คณะครูโรงเรียนบ้านกล้วยจอหอ |
| 4 | ออกแบบแผนการจัดการเรียนรู้แบบ Active Learning ออกแบบสื่อ/นวัตกรรมการสอน และเครื่องมือวัดและประเมินผลการจัดการ เรียนรู้ ในรายวิชาที่ตนเองสอน | ตลอดปีการศึกษา | คณะครูโรงเรียนบ้านกล้วยจอหอ |
| 5 | ครูผู้สอนจัดกระบวนการจัดการเรียนรู้ ตาม แผนการจัดการเรียนรู้ แบบ Active Learning และบันทึกผลการจัดการเรียนรู้ | ตลอดปีการศึกษา | คณะครูโรงเรียนบ้านกล้วยจอหอ |
| **Check** |
| 6 | คณะกรรมการดำเนินการนิเทศ ติดตาม การ จัดการเรียนรู้แบบ Active Learning ของ ครูผู้สอนแต่ละคน ตามกำหนดการนิเทศการ สอน โดยใช้แบบนิเทศการสอน | ตลอดปีการศึกษา | คณะกรรมการนิเทศการสอน |
| **Act** |
| 7 | ร่วมกันแลกเปลี่ยนเรียนรู้เกี่ยวกับปัญหาที่พบ หลังจากการจัดกิจกรรมการเรียนรู้ ในชั่วโมง PLC จากนั้นนำผลและข้อเสนอแนะที่ได้ไป พัฒนาการจัดการเรียนรู้ในครั้งต่อไป | ทุกวันพุธ | คณะครูโรงเรียนบ้านกล้วยจอหอ |

**2. การขยายผลหลังจากที่ประชุมเชิงปฏิบัติการฯ**

หลังจากได้เข้าร่วมการอบรมโครงการการจัดการประชุมเชิงปฏิบัติการขับเคลื่อนการใช้หลักสูตร แกนกลางการศึกษาขั้นพื้นฐาน พุทธศักราช ๒๕๕๑ เพื่อการพัฒนาสมรรถนะผู้เรียน ผ่านกระบวนการจัดการ เรียนรู้ (Active Learning) และขยายผลการพัฒนาครูและบุคลากรทางการศึกษาด้วยกระบวนการจัดการ เรียนรู้ Active Learning แล้วโรงเรียนบ้านกล้วยจอหอ ได้นำความรู้ แนวทางการจัดการเรียนการสอนรูปแบบ Active Learning มาขยายผลให้กับคณะครูในโรงเรียน ผ่านการประชุมคณะครูประจำสัปดาห์ ได้นำความรู้ การจัดการเรียนรู้เชิงรุกสู่การพัฒนาสมรรถนะผู้เรียน โดยให้คณะครูร่วมกันวิเคราะห์องค์ประกอบของการจัดการเรียนรู้ ดังนี้ เป้าหมายการจัดการเรียนรู้ (Objective) การจัดการเรียนรู้ (Learning) การประเมินการเรียนรู้ (Evaluation) ซึ่งได้ร่วมกันวิเคราะห์เป้าหมายการจัดการเรียนรู้ตามรายวิชาที่ตนเองได้จัดการเรียนการสอน ประกอบด้วยเนื้อหาที่มีความสอดคล้องกับสมรรถนะของผู้เรียน 5 ประการ คุณลักษณะอันพึง ประสงค์ 8 ประการ มาตรฐานการจัดการเรียนรู้และตัวชี้วัดตามกลุ่มสาระการเรียนรู้ รวมถึงการอ่าน คิด วิเคราะห์ เขียน

เมื่อวิเคราะห์องค์ประกอบของการจัดการเรียนรู้เรียบร้อยแล้ว จะเป็นการจัดทำโครงสร้างรายวิชา และนำไปสู่การออกแบบหน่วยการเรียนรู้ ซึ่งจะต้องกำหนดเป้าหมายของการจัดการเรียนรู้ การแสวงหา วิธีการแก้ปัญหาในชีวิตประจำวันโดยใช้ความรู้ในกลุ่มสาระนั้นๆ รวมถึงการกำหนดชิ้นงานภาระงานเพื่อเป็น ผลจากการจัดการเรียนรู้ นำไปสู่การวัดและประเมินผลการจัดการเรียนรู้ นำไปสู่การจัดการเรียนการสอนผ่านหน่วยการจัดการเรียนรู้ ซึ่งการจัดการเรียนรู้เชิงรุก Active Learning สามารถบูรณาการจัดการเรียนรู้ผ่าน แนวคิดพีระมิดการจัดการเรียนรู้ การร่วมแสดงความคิดเห็นและการบรรยาย การฝึกปฏิบัติและการจำลองสถานการณ์จากประสบการณ์ รวมถึงใช้รูปแบบการจัดการเรียนรู้ต่างๆมาใช้ในการจัดการเรียนรู้ อาทิเช่น

การเรียนรู้โดยใช้กิจกรรมเป็นฐาน (Activity-Based Learning)

การเรียนรู้เชิงประสบการณ์ (Experiential Learning)

การเรียนรู้โดยปัญหาเป็นฐาน (Problem-Based Learning)

การเรียนรู้โดยใช้การคิดเป็นฐาน (Thinking Based Learning))

การเรียนรู้จากการสืบค้น (Inquiry-Based Learning)

ซึ่งได้ขยายผลโดยให้คณะครูร่วมกันวิเคราะห์และออกแบบแผนการจัดการเรียนการสอน โครงสร้างรายวิชาและการจัดกิจกรรมการเรียนการสอนต่อไป

 **2.1 การประชุมคณะครูเพื่อขยายผล**

ผู้อำนวยการโรงเรียนบ้านกล้วยจอหอ และครูแกนนำได้มาขยายผลกิจกรรมให้กับคณะครูในโรงเรียนในวง PLC ในการพัฒนาสมรรถนะผู้เรียน ในการจัดการเรียนรู้เชิงรุก Active Learning ได้กำหนดเป้าหมายร่วมกัน

**2.2 วิเคราะห์ผู้เรียนเป็นรายบุคคล**

 ทางโรงเรียนบ้านกล้วยจอหอ ได้ดูข้อมูลนักเรียนใน Q-info และการไปเยี่ยมบ้านในการคัดกรองเด็ก เพื่อวิเคราะห์นักเรียนในการออกแบบการจัดกิจกรรมการเรียนรู้ ตามความสนใจและความถนัดของผู้เรียนในการจัดกิจกรรมสร้างสมรรถนะ และทักษะชีวิต ให้สอดคล้องกับบริบทของโรงเรียน และชุมชน

 **2.3 วิเคราะห์หลักสูตร**

 คณะครูร่วมกันวิเคราะห์หลักสูตร และตัวชี้วัด ในการกำหนดเป้าหมายและผลลัพธ์การจัดการเรียนรู้ เพื่อออกแบบการเรียนรู้ ในการจัดการเรียนรู้เชิงรุก Active Learning นำไปสู่เป้าหมายของผู้เรียน

 **2.4 จัดกิจกรรมการจัดการเรียนรู้ที่สอดคล้องกับหลักการ Active Learning**

 โรงเรียนบ้านกล้วยจอหอ ได้จัดการเรียนรู้แบบบูรณาการโดยใช้นวัตกรรม PBL ในการจัดการเรียนการสอน ในการสร้างสถานการณ์ให้กับผู้เรียนได้ลงมือปฏิบัติจริง ทำงานเป็นทีม ในส่วนที่เป็นวิชาหลักก็จัดกิจกรรมการเรียนรู้เชิงรุก Active Learning กับผู้เรียนตามปกติ

 **2.5 สร้างแรงจูงใจการจัดกิจกรรม**

 โดยการมีสถานการณ์ให้กับนักเรียน ทุกคนช่วยกันออกแบบการเรียนร่วมกัน เพื่อนำไปสู่เป้าหมาย ตั้งแต่การทำจิตศึกษากับนักเรียนในช่วงเช้า เที่ยง และก่อนกลับบ้าน และการเรียนที่ได้ลงมือปฏิบัติจริงจากสถานการณ์ที่ครูให้ ทำให้นักเรียนสนุกสนานในการเรียนที่ได้ลงมือปฏิบัติตามความสนใจ และความถนัดของผู้เรียน

 **2.6 แลกเปลี่ยนเรียนรู้ สะท้อนผล ปรับปรุงและพัฒนา**

 โรงเรียนบ้านกล้วยจอหอหลังจากการเรียนในแต่ละ Quarter จะมีกิจกรรมเปิดบ้านให้แต่ละชั้นเรียนนำผลงานของตัวเองมาแสดง และนำเสนอให้ห้องอื่นๆ ได้ดู แล้วให้เด็กสรุปการจัดงานว่ามีปัญหาอะไร สิ่งที่จะปรับปรุงในครั้งต่อไปของแต่ละชั้น เพื่อนำมาปรับใน Quarter ต่อไป ครูก็จะมา PLC จากผลการจัดกิจกรรม นำไปปรับปรุงและพัฒนาต่อไป

**3. การดำเนินการจัดกิจกรรม Active Learning ในโรงเรียน**

1. โรงเรียนดำเนินการจัดกิจกรรมการ เรียนการเรียนรู้โดยใช้เทคนิค วิธีการ ในการนำนวัตกรรม จิตศึกษา PBL และ PLC ด้วยการจัดการเรียนรู้เชิงรุก Active Learning ใช้สื่อ นวัตกรรม เพื่อพัฒนาผู้เรียนให้มีทักษะการเรียนรู้ในศตวรรษที่ 21 เสริมสร้างสมรรถนะผู้เรียนที่ ตอบสนองการเปลี่ยนแปลง ศตวรรษที่ 21

2. โรงเรียนดำเนินการจัดกิจกรรม การเรียนรู้ Active Learning ได้แลกเปลี่ยนเรียนรู้ และเสนอแนะการจัดกิจกรรมการเรียนรู้ร่วมกันในวง PLC

 3. โรงเรียนดำเนินการนิเทศภายใน การจัดกิจกรรมการเรียนรู้ภายใต้การขับเคลื่อนแนวทางการพัฒนาคุณภาพ การนิเทศภายใน เพื่อการพัฒนา ปรับปรุงต่อไป

**4. นวัตกรรมที่เกี่ยวข้องกับการจัดกิจกรรม Active Learning**

โรงเรียนบ้านกล้วยจอหอ ได้นำโครงการเปลี่ยนแปลงเชิงระบบ ได้นำนวัตกรรมจิตศึกษา PBL และ PLC ของโรงเรียนลำปลายมาศพัฒนา อ.ลำปลายมาศ จ.บุรีรัมย์ โดยการเข้าอบรมและพัฒนาเพื่อนำนวัตกรรม จิตศึกษา PBL และ PLC ของโรงเรียนลำปลายมาศพัฒนา ไปใช้ในการพัฒนาคุณภาพการศึกษา โดยการเปลี่ยนระบบและโครงสร้างบางอย่างในโรงเรียนเกิดการเปลี่ยนแปลง โดยไม่ผิดกฎหรือระเบียบของโรงเรียน เพื่อจะนำไปสู่การเปลี่ยนแปลงพฤติกรรมของครู เด็ก และผู้ปกครอง การเปลี่ยนแปลงพฤติกรรมใหม่นี้จะเน้นไปที่การทำให้เกิดการเรียนรู้อย่างต่อเนื่อง ทั้งการเรียนรู้ ของครู ของเด็ก และของผู้ปกครอง นวัตกรรม 3 อย่าง คือ จิตศึกษา PBL และ PLC จิตศึกษา เป็นกระบวนการที่จะสร้างการเรียนรู้เพื่อสร้างการงอกงามด้านในหรือปัญญาภายใน เป็นนวัตกรรมที่ทำให้ผู้เรียนเข้าไปถึงปัญญาภายใน

ปัญญาภายนอก คือ ความเข้าใจต่อโลกภายนอกทั้งศาสตร์และศิลป์ที่เกี่ยวเนื่องกับการดำเนินชีวิตให้อยู่ได้หรืออยู่ได้อย่างมีคุณภาพ หน่วยบูรณาการ Problem based Learning (PBL) เป็นกระบวนการที่จะสร้างการเรียนรู้ให้เกิดความงอกงาม ที่จะทำให้เข้าใจโลกภายนอก และได้ทักษะของศตวรรษที่ 21 สำหรับครูต้องใช้คำถาม ในการเรียนรู้แบบ Problem-based Learning คำถามแต่ละระดับล้วน มีความสำคัญกับการเรียนการสอน ดังนั้นการเลือกใช้จึงขึ้นอยู่กับวัตถุประสงค์ของครูหรือผู้นำกระบวนการ อย่างไรก็ตามในการจัดกระบวนการเรียนรู้ Problem-based Learning (PBL) คือ การเรียนรู้โดยการใช้ปัญหาเป็นฐานตั้งต้นในการเริ่มศึกษา เพื่อเสาะหาวิธีการแก้ปัญหาเหล่านั้น Problem-based Learning (PBL) คือ การเรียนรู้โดยการใช้ปัญหาเป็นฐานตั้งต้นในการเริ่มศึกษา และสถานการณ์ เพื่อเสาะหาวิธีการแก้ปัญหาเหล่านั้น

PLC (Professional Learning Community) คือการสร้างชุมชนการเรียนรู้เพื่อให้ครูได้นำสิ่งที่ปฏิบัติและได้ความรู้ชุดหนึ่งจากการปฏิบัตินั้นมาเรียนรู้ร่วมกันเพื่อให้เกิดปัญญาร่วม เป้าหมายของ PLC คือ การสร้างการเรียนรู้ของครูร่วมกัน เพื่อให้ทุกคนยกระดับความรู้ความเข้าใจในสิ่งที่จะสอน มีทักษะในการจัดการเรียนการสอน และยังเป็นการนำปัญหาที่พบมาร่วมคิดแก้ ในการนำไปสู่การแก้ไข และพัฒนาต่อยอดการเรียนรู้